Document ID: 32008L0028

DIREKTIVA 2008/28/ES EVROPSKEGA PARLAMENTA IN SVETA
z dne 11. marca 2008
o spremembi Direktive 2005/32/ES o vzpostavitvi okvira za določanje zahtev za okoljsko primerno zasnovo izdelkov, ki rabijo energijo, in o spremembi Direktive Sveta 92/42/EGS ter direktiv 96/57/ES in 2000/55/ES glede Komisiji podeljenih izvedbenih pooblastil
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 95 Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora (1),
po posvetovanju z Odborom regij,
v skladu s postopkom, določenim v členu 251 Pogodbe (2),
ob upoštevanju naslednjega:
(1)
Direktiva 2005/32/ES Evropskega parlamenta in Sveta (3) ter tri druge direktive, ki pomenijo izvedbene ukrepe k navedeni direktivi v smislu člena 15 navedene direktive, in sicer Direktiva Sveta 92/42/EGS z dne 21. maja 1992 o zahtevanih izkoristkih novih toplovodnih kotlov na tekoča ali plinasta goriva (4), Direktiva 96/57/ES Evropskega parlamenta in Sveta z dne 3. septembra 1996 o zahtevah po energetski učinkovitosti za gospodinjske električne hladilnike, zamrzovalnike in njihove kombinacije (5) in Direktiva 2000/55/ES Evropskega parlamenta in Sveta z dne 18. septembra 2000 o zahtevah za energijsko učinkovitost predstikalnih naprav za fluorescenčne sijalke (6), določajo, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (7).
(2)
Sklep 1999/468/ES je bil spremenjen s Sklepom 2006/512/ES, ki je uvedel regulativni postopek s pregledom, ki se uporablja za sprejetje ukrepov splošnega obsega za spreminjanje nebistvenih določb temeljnega akta, sprejetega v skladu s postopkom iz člena 251 Pogodbe, med drugim s črtanjem nekaterih takšnih določb ali z dopolnjevanjem temeljnega akta z novimi nebistvenimi določbami.
(3)
V skladu z izjavo Evropskega parlamenta, Sveta in Komisije (8) o Sklepu 2006/512/ES je treba že veljavne akte prilagoditi v skladu z veljavnimi postopki, tako da se regulativni postopek s pregledom uporablja za akte, ki so bili sprejeti v skladu s postopkom iz člena 251 Pogodbe.
(4)
Navedena izjava vsebuje seznam aktov, ki jih je treba nujno prilagoditi, vključno z Direktivo 2005/32/ES. Za prilagoditev te direktive je treba spremeniti direktive 92/42/EGS, 96/57/ES in 2000/55/ES.
(5)
Komisiji bi bilo treba podeliti pooblastila za spremembo ali razveljavitev direktiv 92/42/EGS, 96/57/ES in 2000/55/ES. Take spremembe ali razveljavitve bi bilo treba sprejeti v skladu z regulativnim postopkom s pregledom, določenem v členu 5a Sklepa 1999/468/ES.
(6)
Zlasti bi bilo treba Komisiji podeliti pooblastila za sprejem izvedbenih ukrepov, s katerimi se bodo določile zahteve za okoljsko primerno zasnovo opredeljenih izdelkov, ki uporabljajo energijo za svoje delovanje, vključno z izvedbenimi ukrepi v prehodnem obdobju ter, kjer je to primerno, določbami o uravnovešanju različnih okoljskih vidikov. Ker so ti ukrepi splošnega obsega in so namenjeni spreminjanju nebistvenih določb Direktive 2005/32/ES z njenim dopolnjevanjem z novimi nebistvenimi določbami, bi jih bilo treba sprejeti v skladu z regulativnim postopkom s pregledom.
(7)
Direktivo 2005/32/ES ter direktive 92/42/EGS, 96/57/ES in 2000/55/ES bi bilo zato treba ustrezno spremeniti.
(8)
Ker so spremembe Direktive 2005/32/ES ter direktiv 92/42/EGS, 96/57/ES in 2000/55/ES, ki jih uvaja ta direktiva, prilagoditve tehnične narave, ki zadevajo le postopke v odboru, ni treba, da jih države članice prenesejo v nacionalno zakonodajo. Določbe v ta namen torej niso potrebne -
SPREJELA NASLEDNJO DIREKTIVO:
Člen 1
Spremembe Direktive 2005/32/ES
Direktiva 2005/32/ES se spremeni:
1.
v členu 13 se doda naslednji odstavek:
„1a. Izvedbeni ukrep lahko spremljajo smernice o posebnostih malih in srednje velikih podjetij, dejavnih v prizadetem proizvodnem sektorju. Če je potrebno, lahko Komisija v skladu z odstavkom 1 pripravi dodatno posebno gradivo, da bodo mala in srednje velika podjetja to direktivo lažje izvajala.“;
2.
člen 15 se spremeni:
(a)
v odstavku 1 se drugi stavek nadomesti z naslednjim:
„1. Če IRE izpolnjuje merila, navedena v odstavku 2, zanj velja izvedbeni ukrep ali ukrep za samoreguliranje v skladu z odstavkom 3(b). Taki izvedbeni ukrepi, namenjeni spremembi nebistvenih določb te direktive z njenim dopolnjevanjem, se sprejmejo v skladu z regulativnim postopkom s pregledom iz člena 19(3).“;
(b)
odstavek 10 se nadomesti z naslednjim:
„10. Izvedbeni ukrep, ki določa zahteve o okoljsko primerni zasnovi izdelkov, po potrebi vsebuje določbe o uravnoteženi obravnavi različnih okoljskih vidikov. Navedeni ukrepi, namenjeni spremembi nebistvenih določb te direktive z njenim dopolnjevanjem, se sprejmejo v skladu z regulativnim postopkom s pregledom iz člena 19(3).“;
3.
člen 16(2) se spremeni:
(a)
v uvodnem stavku se besedilo: „v skladu s postopkom iz člena 19(2), merili“ nadomesti z besedilom „v skladu z merili“;
(b)
doda se naslednji pododstavek:
„Ti ukrepi, ki so namenjeni spremembi nebistvenih določb te direktive z njenim dopolnjevanjem, se sprejmejo v skladu z regulativnim postopkom s pregledom iz člena 19(3).“;
4.
v členu 19 se odstavek 3 nadomesti z naslednjim:
„3. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.“
Člen 2
Sprememba Direktive 92/42/EGS
V členu 10a Direktive 92/42/EGS se besedilo „v skladu s členom 19(2) Direktive 2005/32/ES“ nadomesti z besedilom „v skladu s členom 19(3) Direktive 2005/32/ES“.
Člen 3
Sprememba Direktive 96/57/ES
V členu 9a Direktive 96/57/ES se besedilo „v skladu s členom 19(2) Direktive 2005/32/ES“ nadomesti z besedilom „v skladu s členom 19(3) Direktive 2005/32/ES“.
Člen 4
Sprememba Direktive 2000/55/ES
V členu 9a Direktive 2000/55/ES se besedilo „v skladu s členom 19(2) Direktive 2005/32/ES“ nadomesti z besedilom „v skladu s členom 19(3) Direktive 2005/32/ES“.
Člen 5
Začetek veljavnosti
Ta direktiva začne veljati na dan po objavi v Uradnem listu Evropske unije.
Člen 6
Naslovniki
Ta direktiva je naslovljena na države članice.
V Strasbourgu, 11. marca 2008

Labels: 7
3
15
14